Manualiter

Manualiter (av manual, lat. manus = hånd) er betegnelsen på orgelspill kun med hendene, det vil si uten at orgelpedalene tas i bruk.Julius Schuberth: Kleines musikalisches Conversations-Lexikon.  J. Schuberth & Company, Philadelphia 1871, S. 239 (online) Denne måten å spille på velges for eksempel når verk skrevet for klaver eller cembalo overføres til orgel.

Tradisjonelt vil en organist som spiller en firstemmig sats manualiter spille sopran- og altstemmen med høyre hånd, og tenor og bass med venstre. I praksis kan alt- og tenorstemmene utføres med «feil» hånd når det er nødvendig slik at alle tonene skal klinge uten å måtte ty til oktavering.

Motsatsen til manualiter-spill er pedaliter (av «pedal»): en organist som spiller pedaliter benytter føttene til å spille på orgelpedalene. Ved firstemmig sats spilles vanligvis bass-stemmen på pedalene mens de øvrige tre stemmene fordeles på hendene.

 Referanser 

Kategori:Musikalske teknikker